CELEX: 52016PC0210
Language: lt
Date: 2016-04-14
Title: Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo (Graikijos paraiška „EGF/2015/011 GR/Supermarket Larissa“)

EUROPOS KOMISIJA
            Briuselis, 2016 04 14
            COM(2016) 210 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo (Graikijos paraiška „EGF/2015/011 GR/Supermarket Larissa“)
            
               
         
         
            
               AIŠKINAMASIS MEMORANDUMAS
            
            
               PASIŪLYMO APLINKYBĖS
            
            
               1.Europos prisitaikymo prie globalizacijos padarinių fondo (EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamentu (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).
            
            
               2.2015 m. lapkričio 26 d. Graikija pateikė paraišką „EGF/2015/011 GR/Supermarket Larissa“ dėl finansinės paramos iš EGF, nes iš „Supermarket Larissa ABEE“ Graikijoje buvo atleista darbuotojų
                  2
               .
            
            
               3.Išnagrinėjusi šią paraišką Komisija, laikydamasi visų taikytinų EGF reglamento nuostatų, padarė išvadą, kad sąlygos finansinei paramai iš EGF suteikti yra įvykdytos. 
            
            
               PARAIŠKOS SANTRAUKA
            
            
                     
                        EGF paraiška
                     
                  
                  
                     
                        „EGF/2015/011 GR/Supermarket Larissa“
                     
                  
               
                     
                        Valstybė narė
                     
                  
                  
                     
                        Graikija
                     
                  
               
                     
                        Susijęs (-ę) regionas (-ai) (NUTS
                           3
                         2 lygis)
                     
                  
                  
                     
                        Centrinė Makedonija 
                           (Κεντρική Μακεδονία) (EL12)
                           Tesalija
                           (Θεσσαλία) (EL14)
                     
                  
               
                     
                        Paraiškos pateikimo data
                     
                  
                  
                     
                        2015 m. lapkričio 26 d.
                     
                  
               
                     
                        Paraiškos gavimo patvirtinimo data
                     
                  
                  
                     
                        2015 m. gruodžio 1 d.
                     
                  
               
                     
                        Prašymo pateikti papildomos informacijos data
                     
                  
                  
                     
                        2015 m. gruodžio 10 d.
                     
                  
               
                     
                        Papildomos informacijos pateikimo terminas
                     
                  
                  
                     
                        2016 m. sausio 21 d.
                     
                  
               
                     
                        Vertinimo atlikimo terminas
                     
                  
                  
                     
                        2016 m. balandžio 14 d.
                     
                  
               
                     
                        Intervencijos kriterijus
                     
                  
                  
                     
                        EGF reglamento 4 straipsnio 1 dalies a punktas
                     
                  
               
                     
                        Pagrindinė įmonė
                     
                  
                  
                     
                        „Supermarket Larissa ABEE“
                     
                  
               
                     
                        Susijusių įmonių skaičius
                     
                  
                  
                     
                        1
                     
                  
               
                     
                        Ekonominės veiklos sektorius
                     
                     
                        (NACE 2 red. skyrius)
                           4
                        
                     
                  
                  
                     
                        47 skyrius (Mažmeninė prekyba, išskyrus variklinių transporto priemonių ir motociklų prekybą)
                     
                  
               
                     
                        Patronuojamųjų bendrovių, tiekimo ir tolesnės gamybos grandies įmonių skaičius
                     
                  
                  
                     
                        0
                     
                  
               
                     
                        Ataskaitinis laikotarpis (keturių mėnesių)
                     
                  
                  
                     
                        2015 m. gegužės 3 d. – 2015 m. rugsėjo 3 d.
                     
                  
               
                     
                        Atleistų darbuotojų skaičius ataskaitiniu laikotarpiu (a)
                     
                  
                  
                     
                        557
                     
                  
               
                     
                        Atleistų darbuotojų skaičius prieš ataskaitinį laikotarpį ir po jo (b)
                     
                  
                  
                     
                        0
                     
                  
               
                     
                        Bendras atleistų darbuotojų skaičius (a + b)
                     
                  
                  
                     
                        557
                     
                  
               
                     
                        Bendras reikalavimus atitinkančių paramos gavėjų skaičius
                     
                  
                  
                     
                        557
                     
                  
               
                     
                        Bendras tikslinių paramos gavėjų skaičius
                     
                  
                  
                     
                        557
                     
                  
               
                     
                        Tikslinių nedirbančių, nesimokančių ir mokymuose nedalyvaujančių jaunuolių (NEET) skaičius
                     
                  
                  
                     
                        543
                     
                  
               
                     
                        Prie individualių poreikių pritaikytoms paslaugoms skirtas biudžetas, EUR
                     
                  
                  
                     
                        10 530 000
                     
                  
                  
                     
                  
               
                     
                        EGF paramai įgyvendinti skirtas biudžetas
                           5
                        , EUR
                     
                  
                  
                     
                        250 000
                     
                  
                  
                     
                  
               
                     
                        Visa suma, EUR
                     
                  
                  
                     
                        10 780 000
                     
                  
                  
                     
                  
               
                     
                        EGF parama, EUR (60 proc.)
                     
                  
                  
                     
                        6 468 000
                     
                  
                  
                     
                  
               
               PARAIŠKOS VERTINIMAS
            
            
               Procedūra
            
            
               4.Graikija paraišką „EGF/2015/011 GR/Supermarket Larissa“ pateikė 2015 m. lapkričio 26 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai. Komisija patvirtino, kad 2015 m. gruodžio 1 d. gavo paraišką, ir 2015 m. gruodžio 10 d. – per dvi savaites nuo paraiškos pateikimo – paprašė Graikijos papildomos informacijos. Papildoma informacija pateikta per šešias savaites nuo prašymo. 12 savaičių terminas, iki kurio gavusi tinkamai užpildytą paraišką Komisija turėtų baigti pareiškėjo atitikties sąlygoms EGF finansinei paramai suteikti vertinimą, baigiasi 2016 m. balandžio 14 d. 
            
            
               Paraiškos tinkamumas
            
            
               Susijusios įmonės ir paramos gavėjai
            
            
               5.Paraiškoje nurodoma, kad iš „Supermarket Larissa ABEE“ atleisti 557 darbuotojai
                  6
               . Įmonė vykdo veiklą ekonomikos sektoriuje, kuris priskiriamas prie NACE 2 red. 47 skyriaus (Mažmeninė prekyba, išskyrus variklinių transporto priemonių ir motociklų prekybą). „Supermarket Larissa“, kur buvo atleisti darbuotojai, yra NUTS 2 lygio regionuose – Centrinėje Makedonijoje (Κεντρική Μακεδονία) (EL12) ir Tesalijoje (Θεσσαλία) (EL14). 
            
            
               Intervencijos kriterijai
            
            
               6.Šią paraišką Graikija pateikė laikydamasi EGF reglamento 4 straipsnio 1 dalies a punkte nustatytų intervencijos kriterijų, pagal kuriuos per keturių mėnesių laikotarpį iš valstybės narės įmonės turi būti atleista ne mažiau kaip 500 darbuotojų, įskaitant atleistus darbuotojus jos tiekimo ir galutinės gamybos grandies įmonėse ir (arba) savarankiškai dirbančius asmenis, kurių veikla nutrūko.
            
            
               7.Šios paraiškos ataskaitinis keturių mėnesių laikotarpis – 2015 m. gegužės 3 d. – 2015 m. rugsėjo 3 d. Ataskaitiniu laikotarpiu „Supermarket Larissa ABEE“ atleisti 557 darbuotojai.
            
            
               Atleistų darbuotojų ir darbo veiklą nutraukusių asmenų skaičiaus apskaičiavimas
            
            
               8.Ataskaitiniu laikotarpiu atleistų darbuotojų skaičius apskaičiuotas nuo darbo sutarties de facto nutraukimo dienos arba nuo sutarties galiojimo pabaigos.
            
            
               Reikalavimus atitinkantys paramos gavėjai
            
         
         
            
               9.Bendras reikalavimus atitinkančių paramos gavėjų skaičius yra 557.
            
            
               Darbuotojų atleidimo ir pasaulinės finansų ir ekonomikos krizės sąsaja, kaip nurodyta Reglamente (EB) Nr. 546/2009
            
            
               10.Siekdama įrodyti darbuotojų atleidimo ir pasaulinės finansų ir ekonomikos krizės sąsają, kaip nurodyta Reglamente (EB) Nr. 546/2009, Graikija teigia, kad Graikijos ekonomika šešerius metus iš eilės (2008–2013 m.) patyrė gilų nuosmukį. Remiantis Graikijos statistikos tarnyba ELSTAT, nuo 2008 m. Graikijos BVP sumažėjo 25,7 procentinio punkto, valdžios sektoriaus vartojimas – 21 procentiniu punktu, privatus vartojimas – 32,3 procentinio punkto, o nedarbas išaugo apie 19 procentinių punktų. 
            
            
               11.Be to, sumažėjęs BVP padidino atotrūkį tarp BVP vienam gyventojui Graikijoje ir BVP vienam gyventojui Europos Sąjungoje, taigi 1995–2007 m. Graikijos padaryta pažanga ekonominės konvergencijos srityje buvo prarasta.
            
            
               12.Be to, siekdama grąžinti užsienio skolą, nuo 2008 m. Graikijos vyriausybė ėmėsi nepopuliarių priemonių – padidino mokesčių tarifus, sumažino viešąsias išlaidas ir viešojo sektoriaus darbuotojų atlyginimus. Siekiant padidinti Graikijos ekonomikos konkurencingumą, darbo užmokestis privačiame sektoriuje irgi mažėjo. 
            
            
               13.Nuo 2008 m. tūkstančiai įmonių sustabdė veiklą, užsidarė ir atleido darbuotojus; tūkstančiai savarankiškai dirbančių asmenų nutraukė darbo veiklą, taip prisidėdami prie staigaus nedarbo augimo. 
            
            
               14.Sumažėjus pajamoms, iškart sumažėjo vartojimas. 2009 m. Graikijos, kaip ir ES-27, namų ūkių vartojimas mažėjo. 2010, 2011 ir 2013 m. ES-27 namų ūkių vartojimas didėjo. Namų ūkių vartojimas Graikijoje mažėjo nuo pasaulinės finansų ir ekonomikos krizės pradžios ir kiekvienais 2008–2013 m. laikotarpio metais šis rodiklis vis blogėjo.
            
            
               Namų ūkių vartojimas
                  (pokytis (%), palyginti su ankstesniais metais)
            
            
                     
                  
                  
                     
                        2008 m.
                     
                  
                  
                     
                        2009 m.
                     
                  
                  
                     
                        2010 m.
                     
                  
                  
                     
                        2011 m.
                     
                  
                  
                     
                        2012 m.
                     
                  
                  
                     
                        2013 m.
                     
                  
               
                     
                        ES-7
                     
                  
                  
                     
                        0,9
                     
                  
                  
                     
                        -0,6
                     
                  
                  
                     
                        1,0
                     
                  
                  
                     
                        0,2
                     
                  
                  
                     
                        -0,5
                     
                  
                  
                     
                        0,1
                     
                  
               
                     
                        Graikija
                     
                  
                  
                     
                        2,9
                     
                  
                  
                     
                        -0,3
                     
                  
                  
                     
                        -6,8
                     
                  
                  
                     
                        -7,2
                     
                  
                  
                     
                        -8,9
                     
                  
                  
                     
                        -5,6
                     
                  
               
                     
                        Šaltinis: Eurostatas
                           7
                        
                     
                  
               
               15.Remiantis INE-GSEE atliktu ir 2014 m. liepos mėn. paskelbtu tyrimu
                  8
               , trys ketvirtadaliai darbuotojų nurodė, kad dėl atlyginimų mažinimo jų pajamos 2014 m., palyginti su ankstesniais metais, sumažėjo. Be to, 38 proc. respondentų, manančių, kad kitą ketvirtį jų atlyginimai dar kartą sumažės, atitinkamai sumažino išlaidas.
            
            
               16.2009–2015 m. vartotojų pasitikėjimo rodiklis (svertinis teigiamų ir neigiamų atsakymų santykis) buvo neigiamas. Šis rodiklis pirmuosius trejus metus ypač pablogėjo (2009 m. – -46, 2010 m – -63, 2011 m. – -74), o 2012 m. pasiekė žemiausią ribą – -75. Vėliau vartotojų pasitikėjimas pradėjo augti ir rodiklis beveik pasiekė 2009 m. buvusį lygį (2014–2015 m. buvo -49).
            
            
               17.Remiantis ELSTAT ataskaita apie namų ūkių pajamas ir gyvenimo sąlygas, 2012 m. 23 proc. graikų gyveno žemiau skurdo ribos
                  9
               .
            
            
               18.Iki šiol buvo pateiktos dar penkios paraiškos dėl EGF paramos mažmeninės prekybos sektoriui
                  10
               , visos jos pagrįstos pasauline finansų ir ekonomikos krize.
            
            
               Darbuotojų atleidimą ir darbo veiklos nutraukimą lemiantys įvykiai
            
            
               19.Pasak Graikijos valdžios institucijų, dažniausiai darbuotojai buvo atleidžiami dėl įmonių bankrotų ir uždarymų. Pagrindinės įmonių bankroto priežastys yra dvi: 1) sumažėjusios namų ūkių disponuojamos pajamos dėl didesnės mokesčių naštos, sumažėjusių atlyginimų (privačiajame ir viešajame sektoriuje) ir augančio nedarbo, to pasekmė – smarkiai sumažėjusi perkamoji galia; 2) dėl grynųjų pinigų trūkumo drastiškai Graikijos bankų sumažintas paskolų teikimas įmonėms ir asmenims. Remiantis Graikijos banku, dėl grynųjų pinigų trūkumo Graikijos bankuose metinis namų ūkiams ir įmonėms (išskyrus finansų įmones) teikiamų paskolų augimo lygis nuo 2010 m. yra neigiamas.
            
            
               20.1986 m. keletas Larisos prefektūros maisto prekių parduotuvių įkūrė kooperatyvą „Supermarket Larissa“. Kooperatyvas sparčiai plėtėsi ir atidarė naujų parduotuvių su naujais kooperatyvo darbuotojais-savininkais. Galiausiai įmonę sudarė 42 parduotuvės, kuriose dirbo 600 darbuotojų, įskaitant samdomus darbuotojus ir dabuotojus-savininkus. Sėkmingą kooperatyvo plėtrą nutraukė ekonomikos ir finansų krizė. 
            
            
               21.Prasidėjus ekonomikos ir finansų krizei Graikijos ekonomika patyrė nuosmukį, dėl to sumažėjo Graikijos namų ūkių perkamoji galia ir sumažėjo produktų, net ir pagrindinių, paklausa. Penkerius metus iš eilės mažmeninė maisto produktų, gėrimų ir tabako gaminių prekybos apimtis mažėjo ir 2015 m. buvo 30 proc. mažesnė nei prasidedant krizei 2008 m.
            
            
               Mažmeninės maisto produktų, gėrimų ir tabako gaminių prekybos apimtis Graikijoje
                  (metiniai pokyčiai procentais)
            
            
                     
                  
                  
                     
                        2009 m.
                     
                  
                  
                     
                        2010 m.
                     
                  
                  
                     
                        2011 m.
                     
                  
                  
                     
                        2012 m.
                     
                  
                  
                     
                        2013 m.
                     
                  
                  
                     
                        2014–2015 m.
                           11
                        
                     
                  
               
                     
                        Maisto produktai, gėrimai ir tabako gaminiai
                           12
                        
                     
                  
                  
                     
                        -6,1
                     
                  
                  
                     
                        -5,5
                     
                  
                  
                     
                        -6,0
                     
                  
                  
                     
                        -9,0
                     
                  
                  
                     
                        -9,1
                     
                  
                  
                     
                        0,4
                     
                  
               
                     
                        Šaltinis: ELSTAT
                     
                  
               
               22.„Supermarket Larissa“ pardavimams buvo būdingos tos pačios mažėjimo tendencijos, kaip ir visai Graikijos ekonomikai – 2013 m. pardavimai buvo 24 proc. mažesni nei 2009 m.
            
         
         
            
               „Supermarket Larissa ABEE“ 
                  (pardavimai, mln. EUR)
            
            
                     
                        2009 m.
                     
                  
                  
                     
                        2010 m.
                     
                  
                  
                     
                        2011 m.
                     
                  
                  
                     
                        2012 m.
                     
                  
                  
                     
                        2013 m.
                     
                  
               
                     
                        67,6
                     
                  
                  
                     
                        66,9
                     
                  
                  
                     
                        64,5
                     
                  
                  
                     
                        58,6
                     
                  
                  
                     
                        51,6
                     
                  
               
               23.Siekdama prisitaikyti prie padėties rinkoje, įmonė ėmėsi tam tikrų griežtų biudžeto taupymo priemonių, kaip antai sumažino darbo užmokestį (-30 %), derėjosi dėl nuomos, atidėjo sąskaitų apmokėjimo terminus, siūlė pigesnių produktų, mažino veiklos sąnaudas (pvz., sumažino parduotuvių apšvietimo valandų skaičių) ir t. t. Tačiau įmonei nepavyko susidoroti su nuostoliais ir galiausiai 2014 m. antrą ketvirtį ji turėjo vieną po kitos uždaryti parduotuves. Įmonė uždaryta ir atitinkamai darbuotojai atleisti po vienų metų (2015 m. antrąjį ketvirtį), kai teismas priėmė sprendimą dėl bankroto, dėl kurio kreipėsi „Supermarket Larissa“ tiekėjas.
            
            
               Tikėtinas darbuotojų atleidimo poveikis vietos, regiono ar šalies ekonomikai ir užimtumui
            
            
               24.Graikijos valdžios institucijos teigia, kad iš „Supermarket Larissa“ atleidus darbuotojus dar labiau padidės nedarbo lygis, jau anksčiau padidėjęs dėl ekonomikos ir finansų krizės, ir suprastės itin nestabili užimtumo padėtis. Graikijos nedarbo lygis yra didžiausias, palyginti su ES valstybėmis narėmis, ir penktas pagal dydį pasaulyje
                  13
               .
            
            
               Nedarbo lygis
                
            
            
                  
                     Šaltinis: Eurostatas
                  14
                ir ELSTAT
            
            
               25.Be to, „Supermarket Larissa“ skolos tretiesiems asmenims siekia maždaug 33,5 mln. EUR. Tikėtina, kad tai gali ypač paveikti parduotuvių tiekėjus, o dėl to dar daugiau įmonių bankrutuotų ir dar daugiau darbuotojų būtų atleista.
            
            
               26.Daugiausia darbuotojų (97,5 proc.) atleista Tesalijoje, NUTS 3 lygio Larisos teritorijoje (EL142). Užimtumo padėtis Tesalijoje, regis, buvo šiek tiek geresnė už šalies vidurkį (2012 m. – 51,8 proc. regione, 50,8 proc. šalyje; 2013 m. – 49,6 proc. regione, 48,8 proc. šalyje), tačiau 2014 m. padėtis buvo šiek tiek blogesnė už šalies vidurkį (49 proc. regione, 49,4 proc. šalyje)
                  15
               . Be to, šiame regione, atsižvelgiant į darbo ieškančių asmenų skaičių, trūksta darbo pasiūlymų. Todėl 73,5 % bedarbių Tesalijoje darbo neturi jau daugiau kaip 12 mėnesių
                  16
               .
            
            
               Tiksliniai paramos gavėjai ir siūlomi veiksmai
            
            
               Tiksliniai paramos gavėjai
            
            
               27.Numatyta, kad priemonėmis pasinaudos visi atleisti darbuotojai. Šių darbuotojų pasiskirstymas pagal lytį, pilietybę ir amžių:
            
            
                     
                        Kategorija
                     
                  
                  
                     
                        Tikslinių paramos gavėjų 
                           skaičius
                     
                  
               
                     
                        Lytis:
                     
                  
                  
                     
                        Vyrai:
                     
                  
                  
                     
                        194
                     
                  
                  
                     
                        (34,8 %)
                     
                  
               
                     
                  
                  
                     
                        Moterys:
                     
                  
                  
                     
                        363
                     
                  
                  
                     
                        (65,2 %)
                     
                  
               
                     
                        Pilietybė:
                     
                  
                  
                     
                        ES piliečiai:
                     
                  
                  
                     
                        556
                     
                  
                  
                     
                        (99,8 %)
                     
                  
               
                     
                  
                  
                     
                        ne ES piliečiai:
                     
                  
                  
                     
                        1
                     
                  
                  
                     
                        (0,2 %)
                     
                  
               
                     
                        Amžiaus grupė:
                     
                  
                  
                     
                        15–24 m.
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                  
                  
                     
                        25–29 m.
                     
                  
                  
                     
                        50
                     
                  
                  
                     
                        (9,0 %)
                     
                  
               
                     
                  
                  
                     
                        30–54 m.
                     
                  
                  
                     
                        479
                     
                  
                  
                     
                        (86,0 %)
                     
                  
               
                     
                  
                  
                     
                        55–64 m.
                     
                  
                  
                     
                        28
                     
                  
                  
                     
                        (5,0 %)
                     
                  
               
                     
                  
                  
                     
                        vyresni nei 64 m.
                     
                  
                  
                     
                        0
                     
                  
                  
                     
                        (0,0 %)
                     
                  
               
               28.Be to, Graikijos valdžios institucijos suteiks prie individualių poreikių pritaikytas EGF bendrai finansuojamas paslaugas 543 nesimokantiems, nedirbantiems ir mokymuose nedalyvaujantiems (NEET) jaunuoliams, kurie paraiškos pateikimo dieną buvo jaunesni kaip 30 metų, jeigu 5 dalyje nurodyti darbuotojai buvo atleisti NUTS 2 lygio regionuose Tesalijoje (Θεσσαλία) (EL14) ir Centrinėje Makedonijoje (Κεντρική Μακεδονία) (EL12), kurie atitinka reikalavimus pagal Jaunimo užimtumo iniciatyvą.
            
            
               29.Todėl numatytas bendras tikslinių paramos gavėjų, pasinaudosiančių priemonėmis, įskaitant NEET jaunuolius, skaičius yra 1 100.
            
            
               Siūlomų veiksmų tinkamumas
            
            
               30.Prie individualių poreikių pritaikytos paslaugos, kurios bus teikiamos atleistiems darbuotojams ir NEET jaunuoliams, – tai toliau nurodyti veiksmai. 
            
            
               –Profesinis orientavimas. Ši paramos priemonė, kuri bus skirta visiems dalyviams, apima toliau nurodytus etapus:
            
            
               1. Informacija, skirta NEET jaunuoliams. Remtini darbuotojai jau yra nustatyti (buvę „(Supermarket Larissa“ darbuotojai ir darbuotojai-savininkai), o remtinų NEET jaunuolių grupę dar reikia nustatyti. Atrinkdamos remtinus NEET jaunuolius, Graikijos valdžios institucijos remsis kriterijais, atitinkančiais Jaunimo garantijų iniciatyvos įgyvendinimo plane nurodytus kriterijus (t. y. jaunuoliai, kuriems kyla atskirties pavojus, namų ūkių pajamų lygis, švietimo lygis, nedarbo trukmė ir t. t.); kitas iš atrankos kriterijų bus pareikštas susidomėjimas. Šiuo tikslu jos ketina pradėti būtent NEET jaunuoliams skirtas informavimo kampanijas.
            
            
               2. Priėmimas ir registracija. Pagal pirmąją priemonę visi dalyviai (darbuotojai ir NEET jaunuoliai) bus informuojami apie teikiamas paslaugas, esamas mokymo programas ir įgūdžių bei mokymo reikalavimus. 
            
         
         
            
               3. Dokumentai, liudijantys asmeninius ir profesinius įgūdžius. Pagal šią priemonę darbuotojams ir NEET jaunuoliams bus padedama nustatyti jų stipriąsias ir silpnąsias puses, su jų pačių interesais susijusias galimybes, kad būtų galima parengti tikrovišką karjeros planą. Atlikus šiuos vertinimus parengiamas asmeninius ir profesinius įgūdžius liudijantis dokumentas, kuriame išdėstomas asmeninis projektas ir veiksmų planas.
            
            
               4. Pagalba ieškant darbo ir profesinis orientavimas. Į tai įtraukta: 1) mokymai horizontaliųjų klausimų srityje, pvz., socialinių įgūdžių lavinimas, prisitaikymas prie naujų situacijų, sprendimų priėmimas; 2) pagalba ieškant darbo – informacija apie laisvas darbo vietas, aktyvi vietos ir regiono užimtumo galimybių paieška, darbo paieškos metodai ir mokymai, susiję su CV ir motyvacinio laiško rašymu ir pasiruošimu pokalbiui dėl darbo; 3) profesinis orientavimas: konsultantai atleistiems darbuotojams teiks profesinio orientavimo paslaugas ir supažindins juos su konkrečiais darbo pasiūlymais.
            
            
               5. Konsultacijos įsidarbinant. Konsultantai taip pat teiks paramą darbuotojams ir NEET jaunuoliams įgyvendinant jų mokymo programas ir individualius reintegracijos į darbo rinką planus. Įmonės įsteigimu besidomintiems dalyviams bus teikiama bendra parama ir konsultacijos verslumui skatinti pagal šią profesinio orientavimo priemonę.
            
            
               6. Stebėsena. Dalyvių stebėsena atliekama šešis mėnesius po priemonių įgyvendinimo. Ši veikla bus vykdoma valstybės narės lėšomis.
            
            
               –Mokymas, perkvalifikavimas ir profesinis mokymas. Pagal šią priemonę darbuotojams ir NEET jaunuoliams organizuojami profesinio mokymo kursai, atitinkantys jų poreikius, nustatytus profesinių konsultacijų metu, ir kursai perspektyviose srityse ir sektoriuose, kuriuose nustatytas darbo jėgos poreikis. Mokymo kursai taip pat gali būti papildomi stažuotėmis.
            
            
               –Parama verslui steigti Nuosavą verslą pradėję darbuotojai arba NEET jaunuoliai gaus iki 15 000 EUR paramą steigimo išlaidoms padengti. Graikijoje galimybė gauti finansavimą yra vienas iš didžiausių sunkumų, su kuriais susiduria naujas įmones steigiantys verslininkai. Bankai atmeta daugelį paskolų prašymų, nes neturi pakankamai grynųjų pinigų. Šia finansinės paramos priemone siekiama skatinti verslumą. Parama bus išmokama dalimis, pasiekus tam tikrų užsibrėžtų tikslų, pavyzdžiui, parengus verslo planą, įregistravus įmonę ir t. t. Atsižvelgiant į tai, kad daug paramos gavėjų yra buvę kooperatyvo nariai / darbuotojai-savininkai, Graikijos valdžios institucijos mano, kad labai tikėtina, jog kai kurios naujos įmonės bus įsteigtos socialinių kooperatyvų forma, todėl galės gauti paramą pagal Graikijos socialinės ekonomikos ir socialinio verslumo įstatymą
                  17
               .
            
            
               –Dalyvavimo išmoka ir mokymo išmoka. Paramos gavėjams bus skirta 50 EUR už vieną dalyvavimo profesinio orientavimo užsiėmimuose dieną, kad jie galėtų padengti su dalyvavimu susijusias išlaidas. Mokymo išmoka sieks 6 EUR už val.
            
            
               –Judumo išmoka. Darbuotojai arba NEET jaunuoliai, sutinkantys dirbti darbą, dėl kurio reikės keisti gyvenamąją vietą, gaus vienkartinę 2 000 EUR sumą būtinosioms išlaidoms padengti.
            
            
               31.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.
            
            
               32.Graikija pateikė reikiamą informaciją apie veiksmus, kurie atitinkamai įmonei privalomi pagal nacionalinės teisės aktus arba kolektyvines sutartis. Ji patvirtino, kad finansinė parama iš EGF nepakeis tokių veiksmų.
            
            
               Biudžeto sąmata
            
            
               33.Numatomos visos išlaidos – 10 780 000 EUR; iš jų išlaidos prie individualių poreikių pritaikytoms paslaugoms – 10 530 000 EUR ir išlaidos pasirengimo, valdymo, informavimo ir viešinimo, kontrolės ir ataskaitų teikimo veiklai – 250 000 EUR.
            
            
               34.Visa iš EGF prašomos finansinės paramos suma yra 6 468 000 EUR (60 proc. visų išlaidų).
            
            
                     
                        Veiksmai
                     
                  
                  
                     
                        Numatomas dalyvių skaičius
                     
                  
                  
                     
                        Numatomos išlaidos vienam dalyviui
                        (EUR)
                     
                  
                  
                     
                        Numatomos visos išlaidos
                     
                     
                        (EUR)
                     
                  
               
                     
                        Prie individualių poreikių pritaikytos paslaugos (pagal EGF reglamento 7 straipsnio 1 dalies a ir c punktus)
                     
                  
               
                     
                        Profesinis orientavimas
                     
                  
                  
                     
                        1 100
                     
                  
                  
                     
                        1 250
                     
                  
                  
                     
                        1 375 000
                     
                  
               
                     
                        Mokymas, perkvalifikavimas ir profesinis mokymas
                     
                  
                  
                     
                        1 100
                     
                  
                  
                     
                        2 690
                     
                  
                  
                     
                        2 960 000
                     
                  
               
                     
                        Parama verslui steigti 
                     
                  
                  
                     
                        200
                     
                  
                  
                     
                        15 000
                     
                  
                  
                     
                        3 000 000
                     
                  
               
                     
                        Tarpinė suma (a)
                     
                     
                        Prie individualių poreikių pritaikytų paslaugų paketo procentinė dalis 
                     
                  
                  
                     
                        –
                     
                  
                  
                     
                        7 335 000
                     
                  
               
                     
                  
                  
                     
                  
                  
                     
                        (69,66 %)
                     
                  
               
                     
                        Išmokos ir paskatos (pagal EGF reglamento 7 straipsnio 1 dalies b punktą)
                     
                  
               
                     
                        Dalyvavimo išmoka 
                     
                  
                  
                     
                        1 100
                     
                  
                  
                     
                        1 250
                     
                  
                  
                     
                        1 375 000
                     
                  
               
                     
                        Mokymo išmoka
                     
                  
                  
                     
                        900
                     
                  
                  
                     
                        1 800
                     
                  
                  
                     
                        1 620 000
                     
                  
               
                     
                        Judumo išmoka ir su kelionėmis į mokymo vietą susijusių išlaidų padengimas 
                     
                  
                  
                     
                        100
                     
                  
                  
                     
                        2 000
                     
                  
                  
                     
                        200 000
                     
                  
               
                     
                        Tarpinė suma (b)
                     
                     
                        Prie individualių poreikių pritaikytų paslaugų paketo procentinė dalis
                     
                  
                  
                     
                        –
                     
                  
                  
                     
                        3 195 000
                     
                  
               
                     
                  
                  
                     
                  
                  
                     
                        (30,34 %)
                     
                  
               
                     
                        Veiksmai pagal EGF reglamento 7 straipsnio 4 dalį
                     
                  
               
                     
                        1. Parengiamoji veikla
                     
                  
                  
                     
                        –
                     
                  
                  
                     
                        40 000
                     
                  
               
                     
                        2. Valdymas
                     
                  
                  
                     
                        –
                     
                  
                  
                     
                        110 000
                     
                  
               
                     
                        3. Informavimas ir viešinimas
                     
                  
                  
                     
                        –
                     
                  
                  
                     
                        50 000
                     
                  
               
                     
                        4. Kontrolė ir ataskaitų teikimas
                     
                  
                  
                     
                        –
                     
                  
                  
                     
                        50 000
                     
                  
               
                     
                        Tarpinė suma (c):
                     
                     
                        Bendrų išlaidų procentinė dalis
                     
                  
                  
                     
                  
                  
                     
                        250 000
                     
                  
               
                     
                  
                  
                     
                  
                  
                     
                        (2,32 %)
                     
                  
               
                     
                        Visos išlaidos (a + b + c):
                     
                  
                  
                     
                        –
                     
                  
                  
                     
                        10 780 000
                     
                  
               
                     
                        EGF parama (60 proc. visų išlaidų)
                     
                  
                  
                     
                        –
                     
                  
                  
                     
                        6 468 000
                     
                  
               
               35.Lentelėje nurodytiems veiksmams, kaip ir veiksmams pagal EGF reglamento 7 straipsnio 1 dalies b punktą, skirtos išlaidos neviršija 35 proc. bendrų išlaidų, skirtų suderintam prie individualių poreikių pritaikytų paslaugų paketui. Graikija patvirtino, kad šie veiksmai taikomi su sąlyga, kad tiksliniai paramos gavėjai aktyviai dalyvaus darbo paieškos ar mokymosi veikloje.
            
            
               36.Graikija patvirtino, kad investicijų, skirtų pradedantiems savarankišką veiklą ar verslą asmenims ir darbuotojams, perimantiems įmonę, sąnaudos neviršys 15 000 EUR vienam paramos gavėjui.
            
            
               Išlaidų tinkamumo finansuoti laikotarpis
            
            
               37.Prie individualių poreikių pritaikytas paslaugas tiksliniams paramos gavėjams ir NEET jaunuoliams Graikija pradėjo teikti 2016 m. vasario 26 d. Todėl veiksmų išlaidos bus laikomos tinkamomis finansuoti iš EGF finansinės paramos nuo 2016 m. vasario 26 d. iki 2018 m. vasario 26 d., o NEET veiksmų išlaidos bus laikomos tinkamos finansuoti iš EGF finansinės paramos nuo 2016 m. vasario 26 d. iki 2017 m. gruodžio 31 d.
            
            
               38.Pirmąsias administracines išlaidas, susijusias su EGF įgyvendinimu, Graikija patyrė 2016 m. vasario 26 d. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti iš EGF finansinės paramos nuo 2016 m. vasario 26 d. iki 2018 m. rugpjūčio 26 d. 
            
            
               Nacionalinių ar Sąjungos fondų finansuojamų veiksmų papildomumas
            
         
         
            
               39.Nacionalinio išankstinio finansavimo arba bendro finansavimo šaltinis yra Nacionalinė viešųjų investicijų programa.
            
            
               40.Graikija patvirtino, kad pirmiau nurodytos EGF finansuojamos priemonės nebus remiamos pagal kitas Sąjungos finansines priemones.
            
            
               Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ar regiono valdžios institucijomis
            
            
               41.Graikija nurodė, kad suderintas prie individualių poreikių pritaikytų paslaugų paketas buvo parengtas konsultuojantis su tikslinių paramos gavėjų atstovais, Graikijos visuotinės darbuotojų konfederacijos (GSEE) darbo institutu ir Užimtumo agentūra (gr. OAED)
                  18
               . 2015 m. kovo mėn. įvyko pirmasis posėdis, skirtas patikrinti, ar parama „Supermarket Larissa“ darbuotojams atitinka kriterijus. Po įvairių Darbo, socialinės apsaugos ir socialinio solidarumo ministerijos atstovų susitikimų ir pokalbių su darbuotojų atstovais 2015 m. liepos mėn. susitarta dėl teikiamos paraiškos ir integruoto priemonių paketo turinio.
            
            
               Valdymo ir kontrolės sistemos
            
            
               42.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Graikija pranešė Komisijai, kad finansinę paramą valdys ir kontroliuos tos pačios įstaigos, kurios valdo ir kontroliuoja Europos socialinio fondo (ESF) Graikijai teikiamą paramą. Vadovaujančioji institucija bus Europos socialinio fondo veiksmų įgyvendinimo tarnyba (gr. EYE-EKT), kontrolės institucija bus Finansų ministerijos Fiskalinės politikos generalinio sekretoriato Finansų kontrolės komitetas, o sertifikavimo institucija – Ekonomikos, infrastruktūros, transporto ir turizmo ministerijos Specialioji bendrai finansuojamų programų sertifikavimo ir tikrinimo tarnyba.
            
            
               Susijusios valstybės narės įsipareigojimai
            
            
               43.Graikija pateikė visas būtinas garantijas, kad: 
            
            
               –bus laikomasi vienodo požiūrio ir nediskriminavimo principo suteikiant galimybę naudotis siūlomais veiksmais ir juos įgyvendinant;
            
            
               –laikytasi nacionaliniuose ir ES teisės aktuose nustatytų su kolektyviniu atleidimu susijusių reikalavimų;
            
            
               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;
            
            
               –siūlomi veiksmai papildys struktūrinių fondų lėšomis finansuojamus veiksmus;
            
            
               –finansinė parama iš EGF atitiks procedūrines ir materialines Sąjungos taikomas valstybės pagalbos taisykles.
            
            
               POVEIKIS BIUDŽETUI
            
            
               Biudžeto pasiūlymas
            
            
               44.EGF didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa
                  19
               , 12 straipsnyje;
            
            
               45.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 6 468 000 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.
            
            
               46.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  20
                13 punkte.
            
            
               Susiję teisės aktai
            
            
               47.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 6 468 000 EUR sumą į atitinkamą biudžeto eilutę.
            
         
         
            
               48.Komisija, priimdama šį pasiūlymą dėl sprendimo mobilizuoti EGF lėšas, priima sprendimą dėl finansinės paramos kaip įgyvendinimo aktą, kuris įsigalioja tą dieną, kai Europos Parlamentas ir Taryba priima siūlomą sprendimą mobilizuoti EGF lėšas.
            
            
               Pasiūlymas
            
            
               EUROPOS PARLAMENTO IR TARYBOS SPRENDIMAS
            
            
               dėl Europos prisitaikymo prie globalizacijos padarinių fondo lėšų mobilizavimo 
                  (Graikijos paraiška „EGF/2015/011 GR/Supermarket Larissa“)
            
            
               EUROPOS PARLAMENTAS IR EUROPOS SĄJUNGOS TARYBA,
            
            
               atsižvelgdami į Sutartį dėl Europos Sąjungos veikimo,
            
            
               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  21
               , ypač į jo 15 straipsnio 4 dalį,
            
            
               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  22
               , ypač į jo 13 punktą,
            
            
               atsižvelgdami į Europos Komisijos pasiūlymą,
            
            
               kadangi:
            
            
               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;
            
            
               (2)EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013
                  23
                12 straipsnyje;
            
            
               (3)2015 m. lapkričio 26 d. Graikija pateikė paraišką „EGF/2015/011 GR/Supermarket Larissa“ dėl finansinės paramos iš EGF, nes iš „Supermarket Larissa ABEE“ Graikijoje buvo atleista darbuotojų. Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;
            
            
               (4)remdamasi Reglamento (ES) Nr. 1309/2013 6 straipsnio 2 dalimi, Graikija nusprendė 543 nedirbantiems, nesimokantiems ir mokymuose nedalyvaujantiems (NEET) jaunuoliams taip pat teikti iš EGF bendrai finansuojamas prie individualių poreikių pritaikytas paslaugas;
            
            
               (5)todėl iš EGF turėtų būti mobilizuota 6 468 000 EUR suma finansinei paramai pagal Graikijos pateiktą paraišką suteikti;
            
            
               (6)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,
            
            
               PRIĖMĖ ŠĮ SPRENDIMĄ: 
            
            
               1 straipsnis
            
            
               2016 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 6 468 000 EUR įsipareigojimų ir mokėjimų asignavimų sumą.
            
            
               2 straipsnis
            
         
         
            
               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [the date of its adoption]*.
            
            
               
                  24Priimta Briuselyje
            
            
               
                  Europos Parlamento vardu
                        Tarybos vardu
               
               
                  Pirmininkas
                        Pirmininkas
               
            
         
         
            
                  
                     (1)
                  OL L 347, 2013 12 20, p. 855.
               
               
                  
                     (2)
                  Pagal EGF reglamento 3 straipsnį.
               
               
                  
                     (3)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).
               
               
                  
                     (4)
                  OL L 393, 2006 12 30, p. 1.
               
               
                  
                     (5)
                  Laikantis Reglamento (ES) Nr. 1309/2013 7 straipsnio ketvirtos pastraipos nuostatų.
               
               
                  
                     (6)
                  422 samdomi darbuotojai ir 135 darbuotojai-savininkai.
               
               
                  
                     (7)
                  Kodas: nama_fcs_k
               
               
                  
                     (8)
                  http://www.inegsee.gr/wp-content/uploads/2014/07/Symperasmata.pdf
               
               
                  
                     (9)
                  Graikijoje skurdo riba yra 5 708 EUR per metus vienam gyventojui (pavieniams asmenims ir 11 986 EUR namų ūkiams, kuriuos sudaro du suaugusieji ir du vaikai iki 14 metų.
               
               
                  
                     (10)
                  EGF/2010/010 CZ Unilever, COM(2011) 61.
                     EGF/2010/016 ES Aragón retail, COM(2010) 615.
                     EGF/2011/004 GR ALDI Hellas, COM(2011) 580.
                     EGF/2014/009 GR Sprider Stores, COM(2014) 620.
                     EGF/2014/013 GR Odyssefs Fokas, COM(2014) 702.
               
               
                  
                     (11)
                  Laikotarpis nuo 2014 m. sausio iki 2015 m. lapkričio
               
               
                  
                     (12)
                  Įskaitant dideles maisto prekių parduotuves ir specializuotas maisto produktų, gėrimų ir tabako gaminių parduotuves.
               
               
                  
                     (13)
                  Šaltinis: ILO.
                     
                  
                     http://www.ilo.org/global/research/global-reports/global-employment-trends/2014/WCMS_233936/lang--en/index.htm
                  
               
               
                  
                     (14)
                  Eurostato kodas tsdec450.
               
               
                  
                     (15)
                  Šaltinis: Eurostatas [kodai (lfst_r_lfe2emprt) ir (lfsi_emp_a)].
               
               
                  
                     (16)
                  Šaltinis: Eurostatas kodas [lfst_r_lfu2ltu].
               
               
                  
                     (17)
                  Įstatymas 4019/2011.
               
               
                  
                     (18)
                  OAED yra pagrindinė vyriausybės užimtumo politikos įgyvendinimo priemonė. Tai yra viešosios teisės juridinis asmuo, tiesiogiai atskaitingas Darbo ir socialinių reikalų ministerijai.
               
               
                  
                     (19)
                  OL L 347, 2013 12 20, p. 884.
               
               
                  
                     (20)
                  OL C 373, 2013 12 20, p. 1.
               
               
                  
                     (21)
                  OL L 347, 2013 12 20, p. 855.
               
               
                  
                     (22)
                  OL C 373, 2013 12 20, p. 1.
               
               
                  
                     (23)
                  Tarybos reglamentas (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).
               
               
                  
                     (24)
                   Date to be inserted by the Parliament before the publication in OJ.